CELEX: 32019D0450
Language: bg
Date: 2019-03-19 00:00:00
Title: Решение за изпълнение (EC) 2019/450 на Комисията от 19 март 2019 година относно публикуването на европейските документи за оценяване (ЕДО) за строителни продукти, изготвени по силата на Регламент (ЕС) № 305/2011 на Европейския парламент и на Съвета (Текст от значение за ЕИП.)

20.3.2019   
               
               
                  BG
               
               
                  Официален вестник на Европейския съюз
               
               
                  L 77/78
               
            
         РЕШЕНИЕ ЗА ИЗПЪЛНЕНИЕ (EC) 2019/450 НА КОМИСИЯТА
         от 19 март 2019 година
         относно публикуването на европейските документи за оценяване (ЕДО) за строителни продукти, изготвени по силата на Регламент (ЕС) № 305/2011 на Европейския парламент и на Съвета
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета (1), и по-специално член 22 от него,
         като има предвид, че:
         
                     (1)
                  
                  
                     В съответствие с Регламент (ЕС) № 305/2011 органите за техническо оценяване следва да използват методите и критериите, предвидени в европейските документи за оценяване, позоваванията на които са публикувани в Официален вестник на Европейския съюз, с цел оценка на експлоатационните показатели на строителните продукти, включени в тези документи, по отношение на съществените характеристики на тези продукти.
                  
               
                     (2)
                  
                  
                     В съответствие с член 19 от Регламент (ЕС) № 305/2011 и вследствие на исканията за извършване на европейска техническа оценка, подадени от няколко производители, организацията на органите за техническо оценяване изготви и прие няколко европейски документа за оценяване.
                  
               
                     (3)
                  
                  
                     Комисията извърши оценка на това дали европейските документи за оценяване, изготвени от организацията на органите за техническо оценяване, отговарят на критериите, които следва да бъдат изпълнени във връзка с основните изисквания към строежите, посочени в приложение I към Регламент (ЕС) № 305/2011.
                  
               
                     (4)
                  
                  
                     Европейските документи за оценяване, изготвени от организацията на органите за техническо оценяване, отговарят на критериите, които следва да бъдат изпълнени във връзка с основните изисквания към строежите, посочени в приложение I към Регламент (ЕС) № 305/2011. Следователно е целесъобразно позоваванията на тези европейски документи за оценяване да се публикуват в Официален вестник на Европейския съюз,
                  
               ПРИЕ НАСТОЯЩОТО РЕШЕНИЕ:
         
            Член 1
            Позоваванията на европейските документи за оценяване за строителни продукти, изготвени по силата на Регламент (ЕС) № 305/2011, които са изброени в приложението към настоящото решение, се публикуват в Официален вестник на Европейския съюз.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
         
         
            Съставено в Брюксел на 19 март 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 88, 4.4.2011 г., стр. 5.
      
      
         
            ПРИЛОЖЕНИЕ
            
               Номер и заглавие на европейския документ за оценяване
            
            
                        040427-00-0404
                     
                     
                        Комплекти за смесена система за външна топлоизолация (ССВТ) с хоросан като продукт за топлоизолация и мазилка или прекъснати облицовъчни елементи като външен слой
                     
                  
                        060012-00-0802
                     
                     
                        Комплект, съставен от димоотвод от стъклени влакна, минерални и органични елементи, и спомагателно оборудване
                     
                  
                        090119-00-0404
                     
                     
                        Комплекти за облицовка на външни стени с минерални плоскости и мазилка, поставяна на място
                     
                  
                        090120-00-0404
                     
                     
                        Комплекти за системи от минерални плоскости за неносещи външни стени
                     
                  
                        130031-00-0304
                     
                     
                        Метални греди и колони с отвори
                     
                  
                        130082-00-0603
                     
                     
                        Свързваща фасадна система – пластмасова скоба за закрепване към подконструкция на фасадни елементи от дърво или материали на основата на дърво
                     
                  
                        260014-00-0301
                     
                     
                        Калциниран слоест силикат за добавка към бетон тип II